**Unitatea de învățământ**: Școala Profesională ′′Areta Teodorescu′′ - Grivița

**Disciplina** Istorie

**Profesor: Cipu Florina**

**Clasa** a VIII-a

**Unitatea de învățare**: Modernitatea timpurie

**Lecția**: Constantin Brâncoveanu

**Tipul lecției**: aprofundarea și consolidarea cunoștințelor

**PROIECT DIDACTIC**

**Competențe-cheie:**

* Comunicarea în limba maternă
* Sensibilizare si exprimare culturală

**Competențe specifice:**

*2.2 Argumentarea unei opinii referitoare la un fapt istoric, prin utilizarea informațiilor provenite din diferite surse*

-activitate de învățare pentru atingerea competenței: dezbateri referitoare la un fapt/proces/personaj istoric

*4.3 Adoptarea perspectivelor transdisciplinare în abordarea unor probleme sensibile și controversate în istorie și în viața cotidiană*

*-*activitate de învățare pentru atingerea competenței: analiza importanței figurii istorice a domnitorului Constantin Brâncoveanu, din perspectivă literară, religioasă și culturală, folosind ca metode dezbaterea și problematizarea

**Resurse digitale:** platforma google classroom, aplicația meet, video Balada Sf. Constantin Brâncoveanu (<https://www.youtube.com/watch?v=YwA-Pd9Wy0o>), aplicația jamboard ( tabla interactivă), prezentare PPT.

**Dirijarea/ medierea învățării** are la baza metoda dezbaterii, cu obiectivul de a încuraja elevii să exprime idei, să construiască judecăți de valoare, să argumenteze, să participe activ la învățare.

Elevii au cunoștințe specifice disciplinei istorie, legate de domnitorul Constantin Brâncoveanu. Eu îmi propun acum să abordăm figura domnitorului ca simbol/punte între istorie-literatură-religie, unul dintre obiectivele lecției fiind ca ei să conștientizeze modul complex în care ființa națională românească este construită de-a lungul veacurilor și cum istoria și creștinismul sunt repere de bază ale acestui popor.

Ca suport pentru dezbatere, pornim de la lectura/ audierea Baladei lui Constantin Brâncoveanu, varianta culeasă de Vasile Alecsandri.

**Puncte de dezbatere:**

● sursa – cât de relevantă este din punct de vedere istoric ( cum analizăm o sursă scrisă– autor/contextul scrierii, fiind o sursă literară -cât din adevărul istoric se păstrează, prin compararea cu surse istorice legate de subiect, compararea cu fragmente din scrierealui Anton Maria del Chiaro, *Revoluțiile Valahiei*, după textul reeditat de Nicolae Iorga, în româneşte de S. Cris-Cristian, cu o introducere de Nicolae Iorga, Iaşi, Viaţa Românească, 1929 )

●sensul termenilor specifici disciplinei istorie regăsiți în texte, cunoscuți sau întâlniți pentru prima dată ( pașă, ieniceri, sultan, mazilire, gealați, imbrohor, ghiaur)

●ce aspect al relațiilor internaționale din perioada istorică a modernității timpurii se reflectă în text?

●creștinismul ( martirii, credința ca mod de continuitate spirituală a poporului român, importanta unor personaje- simbol )

Pe parcursul desfășurării dezbaterii, elevii sunt încurajați să formuleze răspunsuri raportate la propriul lor sistem de valori, să facă toate conexiunile necesare între materialele prezentate și cunoștințele pe care le au deja, să problematizeze și să pună întrebări-problemă, care solicită un efort de gândire al tuturor pentru formularea unui răspuns pertinent si valid.

**Evaluarea:**

Aprecierea răspunsurilor punctuale, prin calificative orale, bine, foarte bine

Observarea sistematică a comportamentului elevilor .

**Surse folosite în proiectarea didactică:**

# Gruber Gabriela,*Didactica istoriei și formarea de competențe*, Ed. Cetatea de Scaun, Târgoviște, 2016

* Iorga N., *Istoria românilor prin călători*, vol I, Ed. Eminescu, București, 1981

# Roaită Alice Ionela, *Didactica istoriei. Un manual pentru profesorul de istorie,* Ed. Paralela 45, București, 2017

* Programa școlară pentru disciplina istorie, București, 2017, <http://www.ise.ro/wp-content/uploads/2017/01/Istorie.pdf>
* Suport de curs CRED, Un nou Curriculum național -conceptualizări necesare

<https://formare.educred.ro/resurse/CRED_G_M1_suport_curs_Curriculum.pdf>

* Balada Sf. Constantin Brâncoveanu, suport video youtube

<https://www.youtube.com/watch?v=YwA-Pd9Wy0o>

Pentru prezentarea PPT:

•Slide 2 si 3

* Balada lui Constantin Brâncoveanu *(fragmente),* la adresa: <https://www.povesti-pentru-copii.com/poezii-pentru-copii/vasile-alecsandri/constantin-brancoveanu.html>

•Slide 4

* Anton Maria del Chiaro, la adresa <https://ro.wikipedia.org/wiki/Anton_Maria_Del_Chiaro>

•Slide 5, slide 6, slide 7

* Revoluțiile Valahiei, Anton Maria del Chiaro, în format digital, la adresa:

<http://www.cimec.ro/Carte/delchiaro/index.html>

•Slide 8

* Martiriul lui Constantin Brâncoveanu, relatat de Gheorghe Șincai, preluat de la adresa <https://ro.orthodoxwiki.org/Constantin_Br%C3%A2ncoveanu>

•Slide 9 <https://ziarullumina.ro/actualitate-religioasa/documentar/martiriul-brancovenilor-jertfa-pentru-credinta-si-neam-23994.html>

•Slide 10 <https://doxologia.ro/imagine/martiriul-sfintilor-brancoveni-constantin-voda-cu-cei-patru-fii-ai-sai-constantin-stefan>